《唐子应德自震泽返棹邀余夜晤》
明代·皇甫汸

吴门烟渚夜，来泊泛湖船。秋水生衣上，岩云落酒边。

远游多世愤，小隐谢时牵。莫问空山叶，相逢悲长年。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。